钦定古今图书集成/明伦汇编/闺媛典/第266卷 > 杜拱阳女
## 钦定古今图书集成/明伦汇编/闺媛典/第266卷 > 杜拱阳女

按《阳江县志》：“庠生杜拱阳女生于万历庚子，因名曰
庚。甫十龄，许高天如，七年而天如殇。女闻闭户绝粒，
大哭失声，欲为三年丧。父母难之，断发示无二志。父
母度不可夺，乃命成服往哭，爰止。于高事天如，父母
尢谨，共劝改字，不从。独居四十年，以处女终身。崇祯
间题旌。年七十三卒。”